సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
యువరక్తానికి అలీబాబా పిక్చర్స్ శిక్షణ
సినిమాలంటే ఇష్టం, ఆసక్తి ఉన్నవారికి ఓ మంచి అవకాశాన్ని ఇస్తోంది చైనా సంస్థ అలీబాబా పిక్చర్స్.
TNN | Updated:
Oct 29, 2015, 11:21AM IST
సినిమాలంటే ఇష్టం, ఆసక్తి ఉన్నవారికి ఓ మంచి అవకాశాన్ని ఇస్తోంది చైనాకు చెందిన అలీబాబా పిక్చర్స్. అతి పెద్ద ఈ కామర్స్ సంస్థ అయిన అలీబాబా గ్రూప్ ను చెందిందే ఈ అలీబాబా పిక్చర్స్. ఇంతకుముందు చైనా విజన్ మీడియాలో భాగస్వామిగా ఉండేది. ఆ కంపెనీలో ఎక్కువ భాగాన్ని కొనుగోలు చేసి అలీబాబా పిక్చర్స్ గా పేరు మార్చింది. ఇప్పుడీ కంపెనీ చిత్రరంగంలో అడుగుపెట్టాలనుకునే యువరక్తానికి పూర్తి స్థాయిలో నైపుణ్యాలను అందించాలనే ఆశయంతో ఫిల్మ్ ఇన్‌స్టిట్యూట్ స్థాపించబోతోంది. దీనికోసం ఏకం 156 మిలియన్ డాలర్లను కేటాయించింది. ఆ ఇన్‌స్టిట్యూట్లో ప్రపంచవ్యాప్తంగా ఏ దేశం నుంచైనా అభ్యర్థులు రావొచ్చు. వారి వయసు 45 ఏళ్లలోపు ఉండాలి. ఎంపిక ప్రక్రియ గురించి ఇంకా వివరాలు తెలియలేదు. చాలా పరిమిత సంఖ్యలోనే అభ్యర్థులను తీసుకునే అవకాశం ఉంది. దానికి ఎంపికైన అభ్యర్థులకు ఆస్కార్ అవార్డులు అందుకున్న హాలీవుడ్ సినీరంగ ప్రముఖులు శిక్షణ ఇవ్వనున్నారు. అంతేకాదు అభ్యర్థులు వారితో కలిసి పనిచేసే అవకాశాన్ని దక్కించుకుంటారు. యానిమేషన్, ఫిల్మ్ డిజైన్, స్పెషల్ ఎఫెక్ట్స్... ఇలా వివిధ అంశాలలో శిక్షణ ఉంటుంది. దీనికి ప్రపంచవ్యాప్తంగా అభ్యర్థులు లక్షల్లోనే పోటీపడతారని అంచనా.